GPS bukan DAP bela kepentingan Sarawak
KUCHING: Hanya Gabungan Parti Sarawak (GPS) boleh melindungi kepentingan Sarawak, bukan parti seperti DAP. Calon GPS bagi kerusi Parlimen Stampin, Lo Khere Chiang berkata, mengundi DAP adalah seperti menyokong parti dari Semenanjung yang langsung tidak mempedulikan kebajikan rakyat Sarawak. “Apa yang Sarawak dapat semasa Pakatan Harapan (PH) berkuasa? Tidak ada apa. “Sebaliknya kita menjadi lebih teruk daripada tiada, banyak projek kita yang akan meningkatkan kualiti hidup di Sarawak telah dibatalkan oleh PH. Apakah jawapan DAP Sarawak terhadap perkara ini? Tiada apa-apa, “ katanya dalam rayuan terakhir kepada pengundi sebelum mengundi esok. Lo mengulangi bahawa mengundi GPS bukan undi untuk UMNO tetapi mengundi GPS untuk Sarawak. “GPS akan menyertai sesiapa sahaja yang menawarkan tawaran terbaik untuk Sarawak. “DAP mengatakan mengundi GPS adalah mengundi UMNO, mengapa mereka begitu bertegas untuk mendesak perkara ini. Adakah kerana mereka tahu bos mereka pasti tidak akan menawarkan tawaran yang lebih baik, mereka tahu bahawa Sarawak di mata bos mereka hanya wang tunai digunakan untuk membekalkan dana ke malaysia barat?,” katanya. Oleh CONNIE CHIENG 
See author's posts
